**Kunfehértó Község Polgármesterének**

**ELŐTERJESZTÉSE**

**a Képviselő-testülete 2018. március 26-i ülésére**

**Rosszcsontok Alapítvány támogatási kérelme tárgyában**

Tisztelt Képviselő-testület!

A Rosszcsontok Alapítványkuratóriumielnöke Horváth Judit, hivatkozva Kunfehértó Község Önkormányzata Képviselő-testületének az önkormányzati támogatások rendjéről szóló 9/2016. (VI.29.) önkormányzati rendeletére, támogatási kérelmet nyújtott be Kunfehértó Önkormányzatának Képviselő-testületéhez.

A rendelet célja, hogy Kunfehértó Önkormányzata támogassa azon tevékenységeket, amelyeket a Kunfehértón élő vagy dolgozó polgárok önszerveződő közösségei, a társadalmi és gazdálkodó szervezetek, magánszemélyek végeznek az Önkormányzati feladatok megvalósítása, a polgárok közéletbe való bevonása, a település fejlesztése és szépítése, a környezetvédelem, az arra rászorulók támogatása, a kultúra és a hagyományok ápolása, a lakosság művelődése, oktatása, egészségvédelme, sportolása, az esélyegyenlőség megteremtése érdekében.

A támogatás tárgya: Alapítványi célok megvalósításához 50.000,- Ft, azaz ötvenezer forint

A pályázó az önkormányzati rendeletben foglalt feltételeknek megfelel, a szükséges dokumentumokat benyújtotta, a kérelemben megjelölt célra költségvetési éven belül az Önkormányzattól támogatást nem kapott.

Kérem Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjék!

**Határozati javaslat: …./2018. (………….) Kt. sz. határozat**

**Rosszcsont Alapítvány támogatási kérelme**

1. **Kunfehértó Község Önkormányzatának Képviselőt-testülete úgy határozott, hogy a Rosszcsontok Alapítvány Horváth Judit elnök által közpénzből történő támogatásra benyújtott pályázatát érvényesnek találja.**
2. **Kunfehértó Község Önkormányzatának Képviselőt-testülete az Önkormányzat 2018. évi költségvetési támogatási alapból a Rosszcsontok Alapítvány részére 50.000,- Ft – azaz ötvenezer forint – támogatást biztosít az Önkormányzat 2018. évi költségvetése terhére.**
3. **A Képviselő-testület felhatalmazza a polgármestert a pályázati támogatási szerződés aláírására.**

**Határidő:** azonnal

**Felelős:** Huszár Zoltán Polgármester

**Értesül:** Polgármester,

Rosszcsontok Alapítvány kuratóriumi elnöke

Gazdálkodás (helyben)

Kunfehértó, 2018. március 20.

(: Huszár Zoltán :)

**TÁMOGATÁSI SZERZŐDÉS**

amely létrejött egyrészről a **Kunfehértó Község Önkormányzata (**székhelye: 6413 Kunfehértó, Szabadság tér 8. – képviselő Huszár Zoltán polgármester*,* mint támogató (továbbiakban: *támogató*)

másrészről a **Rosszcsontok Alapítvány** (székhelye: 6413 Kunfehértó Ady E. u. 4. nytsz.: Pk. 61.033/1995/13 – képviselő Horváth Judit elnök, **Adószám:** 18347078-1-03), mint támogatott (továbbiakban: *támogatott*)között az alulírott napon és helyen, a következőkben megállapított feltételek szerint:

1. A megállapodást kötő felek rögzítik, hogy a támogató a Rosszcsontok Alapítvány céljainak megvalósításához támogatást kíván nyújtani a támogatottnak, mely szervezet e támogatást nyugtázza és elfogadja kihangsúlyozva, hogy azt teljes egészében a támogató szándékának megfelelően használja fel.

2. A Támogató a jelen szerződésben rögzített vissza nem térítendő 50.000 Ft, azaz: ötvenezer forint támogatást nyújt a támogatott részére. A támogató a támogatást akként teljesíti, hogy azt jelen szerződés aláírását követő 5 banki munkanapon belül, egy összegben átutalja a támogatott Fókusz Takarékszövetkezet. 53100032-10001071számú számlájára.

3. A támogatott vállalja, hogy a számára nyújtott támogatást kizárólag a pályázati cél megvalósítására fordítja. A pályázati cél meghiúsulása esetén a pályázó a számára nyújtott támogatást a tervezett cél időpontját követő 30 napon belül köteles visszafizetni a támogatónak.

4. Támogatott tudomásul veszi, hogy a támogatást csak e szerződésben, illetve Kunfehértó Község Önkormányzat Képviselő-testületének az önkormányzati támogatások rendjéről szóló 9/2016. (VI.29.) önkormányzati rendeletében foglaltaknak megfelelő módon használhatja fel, illetve ezen dokumentumokban foglaltak szerint kell elszámolnia.

5. Támogatott köteles a támogatott program megvalósulásáról Kunfehértó Község Önkormányzatát tájékoztatni.

6. Támogatott kijelenti, hogy köztartozásait (vám, központi és helyi adó, illeték) megfizette, illetve, hogy köztartozása nincs.

7. A támogatott tudomásul veszi, hogy amennyiben támogatási összeg egészét nem fordítja a szerződésben meghatározott célra, a fel nem használt összeget köteles visszautalni a támogatónak legkésőbb a tervezett cél időpontját követő 30 napon belül.

8. A támogatott az igénybe vett támogatásról legkésőbb 2019. január 31-ig köteles elszámolni az eredeti számlák másolatával, valamint a számlaösszesítő benyújtásával az Önkormányzat gazdálkodása felé.

9. A támogatott tudomásul veszi, hogy amennyiben a 9. pontban említett elszámolási kötelezettségének határidőre nem tesz eleget, úgy a támogatás teljes összegét, az erre vonatkozó felszólítást követő 15 napon belül köteles visszafizetni és részére újabb támogatás 3 évig nem folyósítható.

10. A szerződésben nem szabályozott kérdésekben a Polgári Törvénykönyv rendelkezései az irányadók.

Felek a szerződést, mint akaratukkal mindenben megegyezőt jóváhagyólag aláírják.

Kunfehértó, 2018. 03. …...

Huszár Zoltán Horváth Judit

*(támogató) (támogatott)*

Ellenjegyzem: Kristóf Andrea jegyző

Ellenjegyzem: Gömzsik László gazdasági vezető